Budistlik meditatsioon

Budistlik meditatsioon ehk meeleharjutused on üldnimetus budismi praktikates kasutatavate meditatsioonitehnikate kohta. Meeleharjutused on lahutamatu osa budismi järjepidevast ja pühendumuslikust praktikast. Budistlike meeleharjutuste sihiks on üldiselt selguse ja rahu taastamine. 

Budistlik meditatsioon ehk laiemas tähenduses bhāvanā, sisaldab enamasti kaht teineteist täiendavat aspekti: meelerahu (sanskriti keeles śamatha; paali keeles samatha) ja läbinägemise (vipaśyanā; vipassanā) arendamine. Meelerahu võimaldab saavutada keskendumisseisundeid (samādhi‘) ning läbinägemine aitab jõuda mõistmiseni (prajñā; paññā).AN 1.10. – Rupert Gethin. Budismi alused. Tõlkinud Lauri Liiders. Tartu Ülikooli kirjastus, 2021. ISBN 9789949035472, lk 229.Vijjābhāgiyā-sutta (AN 2.30).

Keskendutakse ka ebameeldivale, nagu näiteks laipade vaatlemine, keha osade meenutamine (paṭikūlamanasikāra) jmt. 

 Mõisteid 

Budistliku meditatsiooni puhul on kasutusel järgmisi mõisteid.

 Bhāvanā – kujustamine, arendamine
 Dhyāna (ka jhāna või džhaana) – teadvuse seisundid
 Samādhi – meele korrastamine; teadvuse seisund
 Samatha – meelerahu
 Vipassanā – läbinägemine, analüüsiv vaatlus
 Muditā - rõõm, kaasa rõõmustamine
 Pīti - ekstaatiline rõõm, õndsustunne
 Sukha - püsiv õnn, rõõm, mõnu, õndsus või nauding
 Anupassanā – järelevaatamine, meenutamine
 Nimitta – märk, kujund

 Meelerahu arendamine 

Meelerahu arendamisel arendatakse meelt keskenduma ühele mõistele või objektile, et eemalduda ihade vallast ning jõuda puhaste vormide valda.

Oluline on vaikne ja eraldatud koht ja aeg, et vältida võimalikke segajaid ihade vallast. Soovitav on silmad sulgeda ja keskenduda üksnes meeles toimuvale. Meelerahu arendamisel vaigistatakse välised segajad, et vaikne ja rahulik meel saaks sügavustesse laskudes näha tõelisust, nagu läbi tasase veepinna. Seejärel hakatakse vaigistama ka meele enda aktiivsust, suunates tähelepanu üksnes harjutuse objektile või ülesandele.Gethin, Rupert. Budismi alused. Tõlkinud Lauri Liiders. Tartu Ülikooli kirjastus, 2021. ISBN 9789949035472, lk 230-235

 Läbinägemise arendamine 

Läbinägemise (vipassana) arendamine toimub järjestikuste teadvusseisunditeni (jhāna) jõudmisel. Viis jhāna osa (liiget, tegurit või omadust, (jhānaṅga)) on Jhāna suttaJhāna-sutta, AN 9.36. jt tekstide kohaselt järgmised:

 mõtlemine ehk tähelepanu koondamine (vitakka),  
 läbiuurimine ehk rakendamine (vicāra),  
 rõõm (pīti),  
 õnnetunne (sukhavedanā),  
 meele ühtesuunatus ehk keskendatus (cittas'ekaggatā). 

Iga järgneva osa arendamisel loobutakse eelmisest osast/omadusest.Laṭukikopama-sutta, MN 66.Jhānad on järjestikku selginevad teadvusseisundid, mis sisaldavad viie jhāna teguri (jhānaṅga) kombinatsioone.Jhānavibhaṅga Vb 12. Eristatakse nelja vormiga seotud jhāna't (rūpa-jhāna) ja nelja vormideta jhāna't (arūpa-jhāna).Jhāna Sutta (AN 9.36); Anupada Sutta (MN 111), Samādhaṅga Sutta  (AN 5:28) jm.Jhānade saavutamine ei ole eesmärgiks omaette, oluline on sel puhul pigem vastavate seisundite kasutamine.Anupada Sutta, MN 111.

 Keskendumistehnikaid 

Seadmuseratta käimapanemisel esitatud Kaheksaosalise tee kaheksas osa on "Õige keskendumine" (sammā-samādhi). Micchatta-sutta AN 10.103 jt. Valest keskendumisest (miccā-samādhi) räägivad "Lehma mõistuloo sutta",Gāvīupamā-sutta AN 9.35 "Brahma võrgu sutta"Brahmajāla-sutta DN 1 jt tekstid.

Õige keskendumine saab alguse õigest vaatest ja sellekohasest õigest kavatsusest. Selle sisuks on nelja järjestikuse jhāna väljaarendamine.Mahāsatipaṭṭhāna-sutta DN 22, Mahācattārīsaka-sutta MN 117 jt, Maggavibhaṅga-sutta SN 45.8 jt.

 Theravaada 

Tänapäeva theravaada traditsioonis praktiseeritakse laialdaselt anapanasati ja satipatthana tehnikaid. Mõlema puhul kasutatakse samādhi saavutamiseks hingamise jälgimist ja arendatakse läbinägemist ja meelerahu. Istuvas asendis mediteerimist võidakse vaheldada kõndimise meditatsiooniga. Laialdaselt on kasutusel ka sõbralikkuse (metta) meditatsioon. Tänu vipassana liikumisele on need tehnikad laialdaselt levinud ka läänemaailmas. 

 Mahajaana 

 Vadžrajaana 

 Vaata ka 

 Bhavana
 Jhana
 Anapanasati
 Vipassana
 Mindfulness''

 Viited 

Kategooria:Budism
Kategooria:Meditatsioon